

VLADA REPUBLIKE HRVATSKE

Zagreb, 26. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Snježane Sabolek, u vezi s postavljanjem bazne stanice na tvrđavi sv. Ivana u Šibeniku |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Snježane Sabolek, u vezi s postavljanjem bazne stanice na tvrđavi sv. Ivana u Šibeniku - odgovor Vlade

 Zastupnica u Hrvatskome saboru, Snježana Sabolek, postavila je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s postavljanjem bazne stanice na tvrđavi sv. Ivana u Šibeniku.

 Na navedeno zastupničko pitanje Vlada Republike Hrvatske, daje sljedeći odgovor:

 Antenski stup visine 20 metara na tvrđavi sv. Ivana u Šibeniku postavljen je na temelju građevinske dozvole i odobrenja koje je izdano 17. srpnja 1975. godine Radioteleviziji Zagreb, OOUR Odašiljači i veze, od tadašnjeg Regionalnog zavoda za zaštitu spomenika kulture u Splitu.

 Na navedeni antenski stup smještena je odašiljačka oprema trgovačkog društva Hrvatski Telekom d.d. u skladu s važećim propisima o čemu skrbi trgovačko društvo Odašiljači i veze d.o.o., a za što nije potrebno odobrenje Konzervatorskog odjela u Šibeniku.

 Slijedom navedenog, za korištenje antenskog stupa na tvrđavi sv. Ivana u Šibeniku, koji je postavljen u skladu s propisima nije potrebna posebna dozvola u smislu Zakona o zaštiti i očuvanju kulturnih dobara (Narodne novine, br. 69/99, 151/03, 157/03 – ispravak, 87/09, 88/10, 61/11, 25/12, 136/12, 157/13, 152/14, 44/17 i 90/18).

Eventualno potrebna dodatna obrazloženja u vezi s pitanjem zastupnice, dat će dr. sc. Nina Obuljen Koržinek, ministrica kulture.

PREDSJEDNIK

mr. sc. Andrej Plenković